钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《题盛孝子风木遐思卷》陈九春
## 钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《题盛孝子风木遐思卷》陈九春

巢“有孝子盛宗者，字友闻。母李氏，生甫三岁。会永乐十一年兵变，失母所在，就养于族人。比长，念母愈苦，或告之故，即裹粮徒步北寻，至雄县，疾作不果。前遇巢之判簿熊者，携以归，疾愈复往，历永平、迁安、保定，至束鹿，乃得母于魏节家。母子恸痛请归，盖宣德八年也。” 夫友闻，母子不相见者四十年，见之时，母已寿七十有六年，间关数千里，挈以归，终养者二十馀年。殁之日，哀毁无任，庐于墓者三年，有群兽绕室、巢雀连枝之感。友闻之孙有汝贤、汝达者，皆孝友，事详龙古泉《张牛山序传》中。今持卷来征予文者，友闻四代孙名岱，积学笃行人也。游予门，寻以明经荐，其子法相亦游予门。君子曰：“仁人孝子，启之” 自天者与！至痛在心，母亦寻遇。倘弗获痛，乃终天矣。得终养焉，其戚可慰也。庐墓致异类，固其宜者。绳以中道，无乃苛责乎？孝以承孝，盛氏之后，其昌裕哉！

“慈颜未遇不开襟，抱病依依更往寻。”月傍旅魂千里
梦，霜零清泪百年心。白头故国归方稳，宿草孤坟恨
转深。惟有丹青知此意，至今风木有馀音。